Lav et referat af nedenstående tekst:

Tekst:
- Jeg er misundelig på cirka 30.000 teenagere i Danmark. Sådan begynder journalist Brandon Presser sin artikel om de nordjyske strande i det verdenskendte medie Vogue . Artiklen omhandler de nordjyske strande, lokale attraktioner og efterskoler, som journalisten storroser gennem hele sit skriv. Her nævnes Thy, Hanstholm, Vorupør, Klitmøller og Aalborg. Fra Thy til Aalborg Mens Thy Sportskole bliver kaldt legendarisk nævnes og storroses byens surfer-område Cold Hawaii også  for anerkendt surfing. Også Thy Nationalpark får et par fine ord med på vejen i journalistens beskrivelser af området. - Hele området - næsten 40 uafbrudte miles (små 65 kilometer, red.) af sand og mos - falder ind under beskyttelsen af ​​Thy Nationalpark, som har begrænset menneskets indgriben til tre charmerende kystlandsbyer: Hanstholm i nord, Klitmøller i midten og Vorupør længere mod syd. - Det perfekte besøg i regionen kombinerer alle tre, skriver Brandon Presser. Havnebyen Hanstholm beskrives i særdeleshed for sine lokale restauranter på havnen. Her nævnes Det Gamle Røgeri og Hanstholm Madbar for sine signaturfad og tapas-lignende lækkerier. Vorupør nævnes for sine campingfaciliteter, og her nævnes blandt andet byens 'øko-chic' boliger og sommerhuse, hvor designet beskrives som værende 'Skandi-sleek'. Også Aalborg nævnes i artiklen i forbindelse med Aalborg Lufthavns nye rute direkte til New York. Og når nu man alligevel er i byen, så fremhæver Brandon Presser Utzon Center og Pier 5 Hotel, som værende nogle steder, man ikke bør gå glip af.

Referat:
Mediet Vogue omtaler blandt andet Thy og Aalborg i sin artikel om Nordjylland.